gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl gl gl gl gl gl gl gl gl gl gl es sv en sv fr de de gl gl gl gl gl gl gl es gl es de gl gl gl es gl gl gl gl gl pt gl pt en ca gl gl pt
Vieiros: Galiza Hoxe - O multimillonario Piñera apaña a presidencia chilena para a dereita
Sábado, 01 de outubro de 2022
Por estreita vantaxe, Sebastián Piñera venceu na disputa fronte ao candidato da Concertación, o ex presidente Eduardo Frei.
Tags: Chile Eduardo Frei eleccións Sebastián Piñera
A presidenta saínte, Michelle Bachelet
Con practicamente o total dos votos escrutados, Sebastián Piñera rabuñaba a última hora deste domingo o 51,6% dos apoios, fronte ao 48,3% do candidato da Concertación, Eduardo Frei. Un resultado que lle outorga, por primeira vez en medio século, o poder á dereita pola vía das urnas.
"Os cidadáns optaron pola alternancia e entregáronnos a marabillosa responsabilidade e o desafío de conducir os destinos da patria", afirmou Sebastián Piñera logo de coñecer a vitoria. Piñera aspiraba á presidencia baixo o lema "Súmate ao cambio" e era esta a cuarta ocasión na que competía. Na última, en 2005, fora derrotado na segunda volta pola agora presidenta saínte, Michelle Bachelet, quen deixa o cargo cun elevado apoio social, segundo rexistran as enquisas. "Deséxolle éxito na súa xestión e espero que prevaleza o diálogo, os acordos e as conquistas sociais que tanto nos custou lograr", expresou o derrotado a noite do domingo, Eduardo Frei, quen xa presidira Chile entre 1994 e 2000.
Actualización 10h do 17 de xaneiro:
Lixeira vantaxe da dereita no combate polo poder en Chile
A pé destas liñas poden ver un vídeo moi comentado os últimos días nas corredoiras internáuticas chilenas, onde o candidato da dereita, o multimillonario Sebastián Piñera, candidato da Coalición por el Cambio, baila nun programa da televisión o coñecido Thriller de Michael Jackson. Non son poucos os que ironizan ao fío da coreografía cos monstros que a candidatura de Piñera agocharía por baixo da cara amábel coa que compite pola presidencia do país. A Coalición que lidera, alén do seu propio partido, a Renovación Nacional (RN), incorpora tamén a Unión Democrática Independiente (UDI), e na memoria permanecen aínda os vencellos co pinochetismo dos alicerces que sosteñen os conservadores chilenos.
Na primeira volta das eleccións, a fragmentación na beira esquerda, deixou o candidato oficial da Concertación pola Democracia, o democristián Eduardo Frei, con pouco menos do 30% dos votos, fronte ao 44% de apoios de Piñera. Finalmente, o terceiro daquela, o independente Marco Enríquez-Ominami, expresou publicamente o seu apoio a Frei para esta segunda volta. Unha unión de forzas que, segundo as enquisas, non será abondo para evitar que a dereita chegue por vez primeira en dúas décadas ao poder en Chile. A última sondaxe dáballe apenas 1,8 puntos porcentuais a Piñera sobre Frei, distancia que os analistas definen de empate técnico. A incerteza tócalle resolvela este domingo a oito millóns de electores.
Para ampliar na prensa chilena:
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
O Estado Español continuará a non recoñecer a independencia de Kosovo Edición xeral
Decisiva, aínda que non vinculante, opinión da Corte Internacional de Xustiza sobre a secesión de Kosovo Edición xeral
Exhuman restos de Simón Bolívar Venezuela
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto